"Setswana Puotlaleletso ya Ntlha (FAL)/P1 6 DBE/Ngwanaitseele 2022 NSC KAROLO YA B: TSHOBOKANYO POTSO 2 Buisa temana e e latelang (TEMANA C), mme morago o kwale tshobokanyo ka go ntsha dintlha DI LE SUPA ka melao ya ipabalelo tseleng. DITAELO 1. Kwala dipolelo tse di nang le dintlha di le SUPA, mme mafoko a gago a se ke a feta masomeasupa (70). 2. Dinomoro tsa dipolelo di kwalwe go simolola ka 1–7. 3. Kwala ntlha e le NNGWE mo polelong. 4. Kwala ka mafoko a gago mo go kgonegang, mme o sa fetole bokao jwa temana. 5. Kwala palogotlhe ya mafoko a o a dirisitseng kwa bokhutlong jwa tshobokanyo. TEMANA C MELAO YA IPABALELO TSELENG E E TSHWANETSENG GO RUTIWA BANA Dipalopalo di supa fa bana ka bontsi ba tlhokafala ka ntlha ya dikotsi tsa tsela. Mabaka a a tlholang dikotsi tse ke go sa ele tlhoko melao ya tsela, botlhokakitso le botlhaswa, le fa go le jalo dira gore o ba neele kitso e ba tla kgonang go e diragatsa ka bo bone. Selo sa ntlha e bile se le botlhokwa ke go itse matshwao a tshireletsego. Batsadi le barutabana ba tswanetse go itse matshwaotheo otlhe a tsela pele ga ba ka tlogela bana ba bona le bangwe. Barutwana ba ba dirisang dipalangwa go ya sekolong, a ba rutiwe go ela tlhoko dikoloi tse di tlang ka fa molemeng le ka fa letsogong la go moja fa ba kgabaganya tsela. Ba rutiwe go ela tlhoko le go reetsa medumo ya tsiboso e e diriwang ke dijanaga fa ba kgabaganya tsela. Ba rutwe botlhokwa jwa go nna kelotlhoko mo ditseleng. Ba se taboge mo tseleng e e nang le pharakano e ntsi. Barutwana ba rata go taboga go na le go tsamaya ka dinao, ba gakolole gore ga ba a tshwanela go tabogela dipalangwa, mme ba tsamae ka iketlo go ya kwa go tsona. Ba rute go dirisa molathoko ka gale fa ba tsamaya mo tseleng. Le fa tsela e le lolea kgotsa e na le pharakano e ntsi. Netefatsa fa ba bonagala bosigo. Bana ke batho ba ka gale ba tshamekang go fitlha bosigo. Fa ba dirisa dipalangwa tsa go ya sekolong kgotsa dikoloi, ba se ke ba ntshetsa matsogo kgotsa ditlhogo tsa bona kwa ntle ga sepalangwa. [E nopotswe go tswa: www.roadsafety.com] PALOGOTLHE YA KAROLO YA B: 10 Kwalololo e ileditswe Phetla"